b'\n_START_ARTICLE_\nVe\xc4\x8der pod Hmeljnikom\n_START_SECTION_\nVsebina\n_START_PARAGRAPH_\nV vasi potekajo mobilizacija in priprave na volitve odposlanca za Ko\xc4\x8devski zbor. Italijani so pora\xc5\xbeeni od\xc5\xa1li, vsi zavzeto delajo, \xc5\xa1e otroci zbirajo odvr\xc5\xbeeno oro\xc5\xbeje \xe2\x80\x93 vas kar vre od veselega razpolo\xc5\xbeenja, ljudje se po\xc4\x8dutijo kot\xc2\xa0\xc2\xbbmladi gospodarji, ki prevzemajo dedi\xc5\xa1\xc4\x8dino\xc2\xab._NEWLINE_Odborniki sejejo, obravnavajo kopico pere\xc4\x8dih problemov, predlagajo nove re\xc5\xa1itve, nazadnje kandidirajo Murna za odposlanca. Tedaj vstopijo interniranci, sre\xc4\x8dno so se vrnili in ho\xc4\x8dejo najprej pozdraviti\xc2\xa0\xc2\xbbnovo oblast\xc2\xab. Takoj za njimi se vrnejo \xc5\xa1e trije na silo mobilizirani belogardisti, ki javno priznajo in ob\xc5\xbealujejo svojo zablodo. Oglasi se pesem in harmonika, ljudje \xc5\xbee prihajajo na voli\xc5\xa1\xc4\x8de. Te volitve so mejnik in garancija slovenske svobode, saj bo narod volil, kot on ho\xc4\x8de, prisegel bo, da bo z vsemi mo\xc4\x8dmi delal za uresni\xc4\x8devanje ciljev, ki jih je postavila OF: za svobodno in zdru\xc5\xbeeno Slovenijo v svobodni, demokrati\xc4\x8dni in enakopravni Jugoslaviji. Volitve so znamenje, da prihaja nova in sre\xc4\x8dna doba. Oglasi se tudi Turkov sin: premalo vere so imeli v narodov boj, toda zdaj so pripravljeni poprijeti za delo skupaj z drugimi. Kon\xc4\x8dno spregovori \xc5\xa1e Jo\xc5\xa1t: v teh volitvah je skrita vsa slovenska zgodovina, vzdihi in sanje, te\xc5\xbenje in hrepenenja vseh zavednih in trpe\xc4\x8dih ljudi, zdaj vsak \xc4\x8duti smisel svojega \xc5\xbeivljenja. V eni roki me\xc4\x8d, v drugi kladivo, vsak naj zavzame svoje mesto! Jo\xc5\xa1tove vznesene besede ljudi tako navdu\xc5\xa1ijo, da ga soglasno izberejo za odposlanca. Jo\xc5\xa1t sve\xc4\x8dano sprejme zaupano mu nalogo in obljubi, da ji bo posvetil vse svoje sile. Va\xc5\xa1\xc4\x8dani, zdru\xc5\xbeeni in polni vere v prihodnost, zapojejo:\xc2\xa0\xc2\xbbBratje, le k soncu, svobodi \xe2\x80\xa6\xc2\xab\n_START_SECTION_\nVir povzetka\n_START_PARAGRAPH_\nObnova citirana po Alenka Goljev\xc5\xa1\xc4\x8dek: Edvard Kocbek. Teras Kermauner, Na\xc5\xa1a sveta stvar (leva): Dramatika narodno osvobodilnega boja 1. Ljubljana: Slovenski gledali\xc5\xa1ki muzej, 1998.323.'